Newroze Amedî ya ke  bi heyecanê girdî yena pawetene saetanê sibayî yê rewî de Parka Newroze ya Baglarî de dest pêkerde.
Newroze Amedî ya ke hetê Partîya Şaran a Demokratîke (HDP) ra  ameye organîzekerdene, emser bi sloganê ‘Ma do miheqeq ser bikewê, tecrîdî bişiknê‘ yena viraştene. Amed û bajaranê dormeyî ra şar bi tilîlîî, slogan û deyîran verê xo dayo meydanê Newroze. Goristanê Yenîkoy, Kuçeyê EvrîmAlataşe û Yenî Hal rayraşîyayîşî yenê viraştene. Wendekaran mektebî boykot kerdî û cinîyî bi kincanê xo yê herêmkîyan  balê ancenê xo ser. Kuçeyanê Amedî de slognanê sey ‚‘‘ Leyla Guvene anorê ma ya‘‘, ‘‘Zulkuf Gezen bêmerg o‘‘  bênê berz.
Newroz de hemserekê Pêroyê KCD’yî Berdan Ozturtk, hemsereka Pêroyê HDP’yî Pervîn Buldane, hemserekê Pêroyê DBP’yî Mehmet Aslan û  temsîlkarê partîyanê sîyasîyan do qisey bikerê. Reyna do mesajê Leyla Guvene yê Newroze bêro wendene. Hunermende sey Bajar, Koma Pel û Pinar Aydinlare zî bi deyîranê xo do rengê xo bidê Şayîya Newroze
